Diari Oficial de la Generalitat Valenciana


Sumari del DOGV 4234, del 23-04-2002 (2002/3618)

RESOLUCIÓ de 27 de març de 2002, del conseller d'Innovació i Competitivitat, sobre iniciació de procediment d'expropiació per taxació conjunta.
-----------------------------------------------------------------------------------------------------------------------------------------------

### Dades del document

Número de DOGV
:   4234

Data del DOGV
:   23-04-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/3618


Data del document
:   27-03-2002

Organisme emissor
:   Conselleria d'Innovació i Competitivitat

Tipus de document
:   Resolució

Descriptors 

:   * Utiel
    * expropiació

RESOLUCIÓ de 27 de març de 2002, del conseller d'Innovació i Competitivitat, sobre iniciació de procediment d'expropiació per taxació conjunta. [2002/M3618]
  
Mitjançant Resolució de data 31 de gener de 2002 (expedient 2002/2348), publicada en el Diari Oficial de la Generalitat Valenciana número 4.209, de 13 de març de 2002, el conseller d'Obres Públiques, Urbanisme i Transports aprovà definitivament el pla especial de delimitació de terrenys per a la constitució de patrimoni públic de sòl en l'àrea El Tollo del terme municipal d'Utiel, amb la relació de propietaris, béns i drets afectats.
  
L'article 33 de la Llei 6/1998, de 13 d'abril, sobre Règim del Sòl i Valoracions, disposa que l'aprovació de plans d'ordenació urbana i de delimitacions d'àmbits de gestió que es desenvolupen per expropiació, implicarà la declaració d'utilitat pública de les obres i la necessitat d'ocupació dels terrenys i els edificis corresponents, amb la finalitat d'expropiació o imposició de servituds.
  
La Llei 6/1998, de 13 d'abril, sobre Règim del Sòl i Valoracions, diu en l'article 36 que el preu just dels béns i els drets expropiats es determinarà de conformitat amb el que s'ha establit en el títol III de la present llei, mitjançant expedient individualitzat o pel procediment de taxació conjunta. Aquesta regulació es remet a allò que s'ha disposat en els articles 202 a 204 del Reial Decret 3.288/1978, de 25 d'agost, pel qual s'aprova el Reglament de Gestió Urbanística, i l'expedient d'expropiació ha d'incloure els documents assenyalats en l'article 202.
  
Elaborat el projecte d'expropiació de l'àrea de reserva de terrenys per a la constitució de patrimoni públic de sòl en el paratge denominat El Tollo del terme municipal d'Utiel, aquest consta dels següents documents:
  
- Determinació de l'àmbit territorial, amb els documents d'identificació quant a situació, superfície i límits.
  
- Fixació de preus amb la classificació raonada del sòl, segons la seua qualificació urbanística.
  
- Fulls de preu just individualitzat de cada finca, en els quals s'inclourà no només el valor del sòl, sinó també el corresponent a les edificacions, obres, instal·lacions i plantacions.
  
- Fulls de preu just que corresponen a unes altres indemnitzacions.
  
El procediment d'expropiació, en el marc del conveni de col·laboració subscrit el 3 d'abril de 2001, entre la Generalitat Valenciana i l'Ajuntament d'Utiel, serà realitzat per la Conselleria d'Innovació i Competitivitat, a través de l'empresa Seguretat i Promoció Industrial Valenciana, SA (SEPIVA), en qualitat de beneficiària de l'expropiació i d'acord amb l'habilitació realitzada per mitjà de l'article 3 de la Llei 12/1994, de 28 de desembre, de la Generalitat Valenciana.
  
Resolució
  
Primer
  
Iniciar, de conformitat amb la Resolució de la Conselleria d'Obres Públiques, Urbanisme i Transports, de data 31 de gener de 2002, el procediment d'expropiació per taxació conjunta dels terrenys inclosos en el projecte d'expropiació de l'àrea de reserva de terrenys per a la constitució de patrimoni públic de sòl, al paratge El Tollo del terme municipal d'Utiel (València), projecte que queda incorporat a l'expedient.
  
Segon
  
L'esmentat projecte serà sotmés a exposició pública pel termini d'un mes, al Servei Territorial d'Indústria i Energia de València, situat al carrer de Gregorio Gea, 27, de València i a l'Ajuntament d'Utiel, on els interessats podran examinar la documentació i formular les reclamacions i observacions que estimen pertinents.
  
Tercer
  
La present resolució se sotmetrà a informació pública mitjançant la inserció d'anuncis en el Diari Oficial de la Generalitat Valenciana, en el Butlletí Oficial de la Província de València i en un periòdic dels de més circulació de la província.
  
Així mateix, la present resolució serà notificada individualment juntament amb les taxacions, als titulars de béns o drets afectats en l'expedient, mitjançant trasllat literal del corresponent full d'apreciació i de la proposta de fixació dels criteris de valoració.
  
Quart
  
L'Ajuntament d'Utiel serà oït en el termini d'un mes, de conformitat amb el que s'ha establit en l'article 202.5 del Reial Decret 3.288/1978, de 25 d'agost, pel qual s'aprova el Reglament de Gestió Urbanística.
  
Cinqué
  
La tramitació del procediment d'expropiació serà realitzada pel Servei Territorial d'Indústria i Energia de València, d'acord amb les competències previstes en el Decret 90/1984, de 30 de juny, del Consell de la Generalitat Valenciana.